"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 3 GO KWALA NAKO E E TSHITSINTSWENG YA GO RUTA Bonnye jwa nako: Ura e le 1 le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng gararo ka beke mo metsotsong e le 15. Barutwana ba tswelela ka go dirisa mokwalo o o sa tshwaraganang fa ba kwala mme ba simolola go ithuta mofuta wa mokwalo o o tshwaraganeng. Mofuta wa mokwalo o o tshwaraganeng o tla laolwa ke pholisi ya mokwalo ya sekolo/porofense. Tshegetso ya mokwalo o o sa tshwaraganang • Dirisa didiriswa tsa go kwala ka nonofo: phensele, raba le rula • Bopa ditlhakannye le ditlhakakgolo ka nepagalo le lobelo le legolo ka nepo • Tshegetsa tshwano le tlhamalalo ya mokwalo mo meleng: bogolo jwa ditlhakannye le ditlhakakgolo mo lefokong • Dirisa mokwalo o o sa tshwaraganang mo mekgweng yotlhe ya go kwala Phetogo go ya kwa mokwalong o o tshwaraganeng • Kopolola le go kwala dipaterone tsa mokwalo o o tshwaraganeng • Kopolola le go kwala bonnye ditlhaka di le pedi tsa mokwalo o o tshwaraganeng mo bekeng (bogolo le tshwano) • Kopolola le go kwala mafoko ka mokwalo o o tshwaraganeng: ditlhaka tsa mafoko a le 2-3 jaaka: ke, le, yo , na, se, ma, fa, kae, mme, rre • Lemoga le go buisa mafoko a makhutshwane mo mokwalong o o tshwaraganeng Mokwalokopanelo ka ditlhopha le ka nosi: Dithuto tsa barutwana botlhe/ ditlhopha tse dinnye di dirwa gabedi go ya gararo ka beke mo metsotsong e le 20. Dirisa ditirwana tsa mokwalokopanelo go bontsha dikgato tsa go kwala, ditlhangwa tsa ntlha, go kwala le go phasalatsa/tlhagisa. Neela barutwana letlhomeso la go kwala go ba thusa go ikwalela dikgang tse e leng tsa bona. • Tsaya karolo mo puisanong ya go tlhopha setlhogo se o tla kwalang ka ga sona • Kwala setlhangwa se se kgatlhisang jaaka karata ya pholo, posokarata jj. • Ditlhangwa tsa ntlha, go kwala le go phasalatsa/tlhagisa kgang e e leng ya gago ya bonnye dipolelo di le thataro • Kwala temana e le nngwe go ya go di le pedi (bonnye dipolelo di le robedi) ka ga maitemogelo a gago kgotsa ditiragalo • Dirisa matshwao a puiso a a nepagetseng (dikhutlo, diphegelwana, matshwao a potso le a tsiboso) gore ba bangwe ba kgone go buisa se o se kwadileng • Peleta mafoko a a tlwaelegileng ka nepagalo le go leka go peleta mafoko a o sa a itseng o dirisa kitso ya medumopuo • Dirisa pakajaanong, pakapheti le pakatlang ka nepagalo • Tlhaola le go dirisa maina le madiri ka nepagalo • Tlhaola le go dirisa maemedi ka nepagalo • Buisa le go buisana ka mokwalo o e leng wa gago le morutwana-ka-wena • Itlhamele lenaane la mafoko le thanodi e e leng ya gago CAPS 95"